《巴东》
清代·陈沂震

征人日夜逐征鸿，乍过川中入楚中。版籍已知邦国异，人民仍觉语音同。

五年三峡风波路，万里孤舟老病翁。谁信书生遇天幸，平安八口出巴东。

作者简介：清江苏吴江人，字起雷，号狷亭。康熙三十九年进士。官至给事中。少有盛名，曾参加慎交社，与会者皆江浙名流。性好山水，所至必登临凭吊，一写胸中抱负。有《微尘集》、《敝帚集》。